Пöшти öти да джын миллиард шайт вылö чинiс 2010 волöн сизим тöлысьысь Коми Республикалöн государственнöй уджйöз.

Кольöм кадö вöлi вештöма кредитнöй организацияясысь босьтлöм 2,5 млрд. шайт кредит. Коми Республика уджйöз обязательствояссö могмöдö кырымалöм сёрнитчöмъяс да артмöдчöмъяс серти бюджетнöй ассигнованиеяс мында. Коми Республикалöн уджйöз обязательствояс серти нюжöдöм уджйöзыс абу.

«Россия Федерацияса Шöр банклöн рефинансируйтан ставка чинöм вöсна лоисны этшаджыкöсь и коммерческöй банкъяслöн кредитъяс кузя прöчента ставкаяс да тайö сетiс позянлун чинтыны рöскодсö Коми Республикаса государственнöй уджйöз могмöдöм вылö, - гöгöрвоöдiс Коми Республикалöн сьöм овмöсса министр Виталий Стаханов. – Условнöй обязательствояс серти – республикалöн гарантияяс да поручительствояс серти тöдчö, мый кыдзи и водзын, колана ногöн пöртсьöны олöмö сёрнитчöмъяс принципалъясöн».

Талун регионлöн государственнöй уджйöзыс 4,4 млрд. шайт.

Тавося рака – косму тöлысьясын вöлi босьтлöма 204,6 млн. шайт федеральнöй бюджетысь, медым стрöитны, дзоньтавны да видзны öтув вöдитчан автомашина туйяс, а сiдзжö 1 млрд. шайт мында банкысь кредит, медым вештыны регионлöн бюджетлысь судзсьытöм сьöм.